Bolheim - Alemannische Wikipedia

# Bolheim

### Us der alemannische Wikipedia, der freie Dialäkt-Enzyklopedy

Wappen | Karte
--- | ---
Bild:BolheimerWappen3d.jpg |
Basisdaten
Bundesland: | Baden-Württemberg
Landkreis: | Heidenheim
Stadt: | Herbrechtingen
Geografische Lage: | 48° 38′ N, 10° 09′ O
Höhe: | 472 bis 615 m ü. NN
Fläche: | 22,30 km²
Einwohner: | 3180 (31. Dez. 2004)
Bevölkerungsdichte: | 142 Einwohner je km²
Ausländeranteil: | 5,2 %
Postleitzahl: | 89542
Vorwahl: | 07324
Kfz-Kennzeichen: | HDH
Gemeindegliederung: | 2 Teilorte
Adresse des Rathauses: | Herbrechtinger Straße 8 89542 Bolheim
Website: | keine
Politik
Verwaltungsstellenleiter: | Wilhelm Pfalz

| Dialäkt: Schwäbisch

Technische Yschränkung: Dr koräkt Titel wär: »Bola«

Bola (Hochdeitsch: Bolheim) isch a Ortsdoil vo Herbrechtinga im Landkreis Hoina, Bada-Wirttaberg. Dr'Ort hat 3180 Oiwohnr (Stoad 31. Dezember 2004), d'Gemarkungsfläch isch ogfär 2230ha, davo send faschd 55% b'waldet.

## [ändere] Lag

Bola ligt em Landkreis Hoina, d'Brenz fliaßt durch dr Ort vo Norda nach Sida. Am eschtlichen Road passiert d'Brenzboa dr'Ort, parallel dazu laift d'Bundesstroaß 19.

## [ändere] Ogrenzade Ortschafta

im Uhrzeigersenn, vo Norda b'gennad
Mergelstetta (Stadt Hoina an dr' Brenz)
Herbrechtinga (Stadt)
Dettinga (Gmoind Gerstetta)
Heldafinga (Gmoid Gerstetten)
Kipfadorf (Gmoid Stoina am Albuch)

## [ändere] Gschicht

Em Joar 774 isch Bola z'erscht mol en ner Abschrift von ner Bsitzurkond vom Kloster Ohausa erwähnt worra, Urkonda blegat's aber erscht vom Joar 1320 oa, dr heitig Noma leutat sich vo Bolem (Hiagl) ab. En dr Ortsmitt uf'm Lendaberg, am Omlaufhiagl vo dr'friazeitlicha Brenz erhebt sich d'Kirch vo Bola, an Kirchahoiliga hot dia edda odr isch heit nemme nochweisbar. Bei Reschdorirungsarbeida isch feschdgschdelld worra, dass d'heitiga Kirch uf de Grondmaura vo ner no vial äldra Kirch statt.

Bola isch bis 1972 a oigaständiga Marktgmoid gwäa, aber isch am 1. März mit Ohausa ens Stadgebiat vo Herbrechtinga eigmoidet worra.

## [ändere] Siadlunga

- Bola
  - Bola
  - Neubola
  - Bleiche
  - Buachhof
  - Ugahof

- Ohausa
  - Kloster Ohausa
  - Siadlung Ohausa
  - Riadmial
  - Wangahof

Liste vo elle Stroaßa on Eirichtunga

## [ändere] Saga

### [ändere] Siaba Schwoba

En Bola wird a Doil vo de dortig Landschaftsschutzgbiat noch oiner Begebaheit vo de Siaba Schwoba offizjell Hasaloch gnannt. Siaba Baim, wo in ner Roi waxe, o ner asorschda waldlosa Stell erinnert heit no an Begegnung dr'Siaba Schwoba mid dem Hasa, wo doa oageblich stattgfunda hot.

### [ändere] Schatz vo dr'Burg Furta (Furtheim)

Mr' said bis heit, dass a Schatz mit ner goldana Gron uf dr Ruine Hurwang (Burg Furta) vergraba isch. Vial Schatzsuachr send scho zr nächtlicha Stond zom Graba do gwea. Koiner hat n bis heit et gfonda. Abr vial Menscha glaubat an dia Sag vom vergrabana Schatz.

## [ändere] Sehens- on Wissenswertes

### [ändere] Natur on Erholung

- Landschaftsschutzgebiat Hasaloch im Weschta mit weite Wäldr
- Naturschutzgebiat Eselsburger Dal em siada vom Kloster Ohausa
- Wald- und Abendeierspialplatz mit Grillmeglichkeita bei Ohausa

### [ändere] Denkmäler on Bauwerk

- Burgruin Hurwang
- Burgstall Retzaberg
- Evangelisch Kirch
- Kloster Ohausa
- Lindabergschul
- Riadmial

Vun "http://als.wikipedia.org../../../b/o/l/Bolheim.html"

Kategorie: Artikel uf Schwäbisch | Ort (Bade-Württeberg)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch